
Comisia pentru buget, 

finanţe şi bănci
AVIZ

	
	asupra propunerii legislative privind modificarea şi completarea Ordonanţei Guvernului nr.32/1995 privind timbrul judiciar, completată prin norme metodologice, aprobată şi modificată prin Legea nr.106/1995
	


Cu adresa nr. 96 din 23 iunie 1997, Biroul Permanent, conform art. 86   din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea Ordonanţei Guvernului nr.32/1995 privind timbrul judiciar, completată prin norme metodologice, aprobată şi modificată prin Legea nr.106/1995.

In urma examinării, în şedinţa din data de 03.09.1997, Comisia pentru buget, finanţe şi bănci, cu majoritate de voturi, a hotărât respingerea prounerii legislative din următoarele motive:.

- Majorarea propusă este excesivă şi nu este corelată cu taxele de timbru, actualizate, care sunt percepute pentru aceleaşi acţiuni, cereri, acte sau servicii;

- Modificarea tuturor categoriilor de timbre judiciare impun realizarea unei noi emisiuni de timbru, deşi la data de 31 martie 1997 se aflau în stoc la Ministerul Justiţiei un număr de 8.213 mii timbre judiciare cu o valoare de 10.198 mil.lei;

- La art.I pct.6 şi 7 se propun texte care în prezent sunt cuprinse deja în art.10, 11 şi 12 din Normele metodologice de aplicare a Ordonanţei nr.32/1995, nr.51169/28.XI.1995, publicate în Monitorul Oficial, Partea I nr.14/22 ianuarie 1996;

- Propunerea de completare prezentată la art.I pct.8 nu poate fi reţinută câtă vreme nu este prevăzută o astfel de scutire în reglementarea taxelor de timbru, întrucăt, potrivit art.1 alin.2 din Ordonanţa Guvernului nr.32/1995, care prevede regimul general de aplicare a timbrului judiciar, acesta se aplică doar în cazurile în care se percepe taxa de timbru;

- Obiectivul propunerii legislative se regăseşte în conţinutul proiectului de lege aprobat de Guvern şi transmis la Senat cu adresa E 69 din 7 mai 1997, care are în vedere actualizarea valorii timbrului judiciar în funcţie de rata inflaţiei şi corelarea cu taxele de timbru pentru acţiunile şi cererile introduse la instanţele judecătoreşti, pentru cererile adresate Ministerului Justiţiei şi Parchetului de pe lângă Curtea Supremă de Justiţie.

